एनएसएलसँग जोडियो खुकुरी
नेपाल सुपर लिग (एनएसएल) ले मुख्य प्रायोजकका रूपमा बिहीबार नेपाल डिस्टिलरिजसँग मुख्य प्रायोजकको अनुबन्ध गरेको छ । त्यसअनुसार अब प्रतियोगिताको नाम खुकुरी एनएसएल हुनेछ ।
काठमाडौँ — नेपाल सुपर लिग (एनएसएल) ले मुख्य प्रायोजकका रूपमा बिहीबार नेपाल डिस्टिलरिजसँग मुख्य प्रायोजकको अनुबन्ध गरेको छ । त्यसअनुसार अब प्रतियोगिताको नाम खुकुरी एनएसएल हुनेछ ।सात टिमको फ्रेन्चाइज फुटबल प्रतियोगिता अर्को महिना दशरथ रंगशालामा सुरु हुनेछ । मुख्य प्रायोजकको अनुबन्धमा प्रतियोगिताको आयोजकका प्रमुख आश्रयता चौधरी कार्की र नेपाल डिस्टिलरिजका लागि इभेन्ट्स म्यानेजर श्रीदा शाहले हस्ताक्षर गरे ।मुख्य प्रायोजकको अनुबन्धमा संलग्न रकमबारे दुवै पक्षले खुलाएका छैनन्, तर यो रकम नेपाली खेलकुदका लागि प्रायोजनमा कीर्तिमान बराबरका हुने आयोजकले दाबी गरेको छ ।त्यस कार्यक्रमका अवसरमा आयोजकका तर्फबाट चौधरी कार्कीले कोभिड १९ ले सिर्जना गरेको नयाँ परिस्थितिमा सबै प्रकारका स्वास्थ्य मापदण्ड पूरा गरे प्रतियोगिता हुने निश्चित भएको बताइन् । 